Invito al vivo

**Invito al vivo** aŭ **IVI** estas spirita movado fondita en 1983 de Yvonne Trubert.

## Historio
Yvonne Dolo naskiĝis la 23-an de oktobro 1932 en Laurenan (Côtes-d'Armor, Francio), en modesta familio. Ŝi translokiĝis al Parizo, kie ŝi edziniĝis al Pierre Trubert en 1956. Ŝi estas patrino de kvar gefiloj.

Edukita katolike, ŝi akceptis en sia hejmo homojn suferantajn, kiujn ŝi aŭskultis kaj danke al preĝoj kaj amo kuracis.

Ekde  1980, ŝi fondis la unuajn preĝgrupojn kun tiuj homoj. La grupoj tiom multobliĝis, ke estis fondita asocio (laŭ la franca leĝo de 1901) nomita **Invito al Vivo** aŭ **IVI**, la 16-an de marto 1983.

## Celoj
La celoj de la asocio estas instruo de amo, harmoniigo de la animo kaj de la korpo. 

IVI difinas sin mem, kiel *"laika asocio laŭ la franca leĝo de 1901, kiu proponas al ĉiu, en ties unueco - recentri sian ekziston je universala krista valoro: amo."* Ĝi diras transdoni la mesaĝon de amo, paco, konfido kaj vivo alportita de Kristo. En la statutoj la asocio deklaras, ke *"celante humanan kaj ĝeneralan celojn, ĝi provas labori por la spirita kaj harmonia evoluo de homoj kaj instrui ĉiajn ilojn kaj metodojn por helpi la feliĉon de homoj, respektegante iliajn liberecojn"* (3-a artikolo). 

Sur la ttt-ejo de la asocio troviĝas la frapfrazo *"Ni lernu ami unu la alian, la teron kaj nin mem"*. 

## Kredo
La asocio ne estas religia movado. Ĝi akceptas anojn de ĉiaj religioj kaj senreligiuloj. 

## Agadoj
La membroj elektas partopreni diversajn agadojn, inter ili:
* preĝgrupoj
* monataj kunvenoj
* jaraj festoj
* pilgrimadoj
* konferencoj

## Organizo
Lokaj preĝgrupoj kunvenas semajne. Pluraj preĝgrupoj kunvenas monate por formi tiel nomitan "Triade". 

Tra la tuta mondo ekzistas "domoj" nomitaj laŭ sanktuloj, kiuj kunvenigas la lokajn grupojn. 
Aldone al tiaj geografiaj "domoj" ekzistas temaj domoj:
* Domo de junuloj
* Domo de sano 
* Domo de artoj
* Domo de edukado
Tiuj domoj kunvenigas homojn kiuj profesie laboras aŭ interesiĝas pri la temo.

Sep misioj ebligas aktivan partoprenon de la membroj:
* Malkovri
* Malfermi
* Eduki
* Aŭskulti
* Harmoniigi
* Ligi
* Skribi

## IVI tra la mondo
En Francio ekzistas dudeko da IVI-centroj, kie ne-membroj povas peti aŭskultadon aŭ harmoniigon. 

Tra la mondo ekzistas naciaj organizaĵoj IVI kiuj havas siajn proprajn centrojn:
* Aŭstralio
* Belgio
* Brazilo
* Britio
* Bulgario
* Ĉilio
* Ekvadoro
* Estonio
* Germanio
* Hispanio
* Italio
* Kolombio
* Meksiko
* Nederlando
* Niĝerio
* Nov-Zelando
* Vanuatuo

En aliaj landoj IVI estas prezentitaj de grupoj aŭ individuaj anoj.
* Argentino
* Aŭstrio
* Ĉinio
* Egiptio
* Filipinoj
* Franca Gujano
* Grekio
* Kanado
* Kameruno
* Japanio
* Latvio
* Libano
* Litovio
* Madagaskaro
* Paragvajo
* Peruo
* Rumanio
* Senegalo
* Tajlando
* Turkmenio
* Usono

## Kontroverso
En Francio la movado estis iam listigita kiel sektaĉo, kvankam nur la devena senco de sekto konvenas.

La membroj de IVI estas tute liberaj forlasi la asocion kiam ajn. La financoj estas publikigitaj kaj estas instruita dosiero por agnoskigi publikan utilon de la asocio, kiel tio jam estas farita delonge en Germanio ("Einladung zum Leben").

## Eksteraj ligiloj
*  Oficiala ttt-ejo de IVI

Kategorio:Kulturo
Kategorio:Socio